APRILLINALI

Eelmidsel aastal lätsimi edimädsel aprillil Türile „Tähelepanu, start” võistlusõlõ. Võistlus oll´ hää ja lõbus, kuid tõsõ´ oliiva meist vähä kimmämbä ja nii jäimi mi neländäs.

Tagasi tullõn mõtli ma, et om edimäne aprill, sõs peät jo üte nalja vällä mõtlõma. Mul tull´ mõtõ, et kuna mi sõitsõmi bussiga, sõs helistä esäle ja ütle, et buss läts katski. Naksi joba numbrit valima, a esä jõudsõ must ette ja helist esi mullõ. Esä küsse, et kuis läts ja kui kavvõn mi olõmi. Ma ütli esäle hallõ helügä, et olõmi Tartu lähkül ja buss om katski nink ei tiiäki, kuna kodu saa. Esä lõpõt ruttu kõnõ ja helist bussifirma peremehele Merlisele ja küsse, et mis hädä täl naide bussõga om. Jälki om buss katski ja latsõ ei saa kuigi kodu. Merlis ütel esäle tuu pääle, et timä ei tiiä katskisõst bussist miskit.

Varsti kutsuti minnu bussi ette ja küsti, et kas ma´ tei säänest halba nalja. Sääntsite asjuga ei tohe nalja tetä. A millen ma süüdü olli, et esä es kullõ minnu lõpuni, muidi saanu tä kõrraga teedä, et ma tei aprillinalja. Võtsõ telefoni ja helisti umalõ esäle, et ma tei aprillinalja. Eski bussi peremiis löüdse, et oll´ hää nali.

Kuid hindäle ma lubasi, et ei tii´ kunagi inäp säänest nalja.

Tõnis Timmi